Plougerne

Plougerne (distaget ) zo ur gumun eus Bro-Leon e kanton Lesneven, e departamant Penn-ar-Bed, e gwalarn Breizh.

 Douaroniezh
War lez dehoù an Aber-Ac'h emañ Plougerne.
Porzh Perroz
Menez Perroz
Lilia

 Anv

 Stummoù skrivet 
Erwan Vallerie ː Ploe Kerneu, c 1330; Ploueguerneau, 1388; Guikerne, 1498; Ploekerneau, 1516; Plou-Kerneaw, 1636; Guiquerno, 1715Erwan Vallerie : Diazezoù studi istorel an anvioù-parrez. Corpus. An Here. 1995

 Gerdarzh 
Dont a ra an anv Plougerne eus an henvrezhoneg ploe (parrez) ha kernev (Kerne-Veur).

Plouiz-KerneYezhadur bras ar brezhoneg, p. 433; «Anavezet mad eo Plouiz Kerne, met d'am zoñj eo eur stumm war don kenañ» Mikael Madeg Renabl anoiou parreziou Bro-Leon hag o distagadur Ar Skol Vrezoneg, 2000, p.224. a reer eus tud Plougerne, pe PlougernevizLe Courrier du Finistère, 01.12.1906 p.1f; «Klevet 'm-eus ivez "Plougerneviz", ar pez a zo interesant da houzoud» M. Madeg op. cit. p.224-5. pe PlougerneizLan Inizan, Emgann Kergidu, 1887, teir reveziadenn p.125; «(…) Plougerneiz, a-leiz, a-leiz, a lamm er mor a-raog ar bleiz", pez a ziskouez ne lavared "v" ebed.» M. Madeg, op.cit p.225; «Plougerneiz a zebr kig er C'horaiz (…)» «Plougerneiz, moc'h direzon (…)» [flemmadennoù pobl] Daniel Giraudon, Querelles de clochers, Skol Vreizh, 2006, p.144.

 Ardamezioù 
En aour e dreustell en gul, e sourin geotet karget gant teir bezantenn en argant balirant, e gab en erminoù

 Istor 
Dispac'h Gall
 Tud eus ar gumun a gemeras perzh en Emgann Kergidu d'ar 24 a viz Meurzh 1793 e-kichen Plougouloum; un dell-gastiz a 11 000 lur a voe paeet gant ar gumun edan 24 euriadKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 157 ha 158.

 Brezel-bed kentañ  
 Mervel a reas 212 gwaz eus ar gumun abalamour d'ar brezel, eleze 3,64% ag ar boblañs hervez an niveradeg bet graet e 1911Memorial Genweb.
 Eil brezel-bed  
 Mervel a reas 55 den ag ar gumun abalamour d'ar brezelMemorial Genweb.
 D'an 18 a viz Even 1940 e rankas un nijerez Ju 88 A-1 eus an aerlu alaman (Luftwaffe) gant pevar milour en he bourzh douarañ buan ha rekis e "Leur Lann ar Floc'h" er gumun goude bout bet bombezet bigi e Brest ha bout bet tizhet gant tennoù gall; tapet e voe an nijourion da brizonidi gant ar C'hallaoued ha dieubet gant o c'henvroidi un nebeud deizioù war-lerc'hPertes Luftwaffe; daou waz eus ar gumun a voe tamallet dezhe bout gwallgaset he faread; d'ar 27 a viz Even e voe barnet ha kondaonet Jean-Marie Keranvel d'ar marv gant lez-varn al lu alaman e Brest, ha fuzuilhet e voe d'an 28; egile, Jean Balson, a voe kondaonet da eizh vloaz labour-ret, ha kaset e voe d'ur c'hamp-bac'h en Alamagn, distreiñ a reas d'ar 15 a viz Mae 1945Yves Bramoullé, La guerre en mémoire, Embannadurioù "Le Télégramme"Pertes Luftwaffe.
 Nijerezioù eus ar ar Royal Air Force (aerlu ar Rouantelezh-Unanet) aet d'ar strad: d'ar 27 a viz Meurzh 1941 e kouezhas un nijerez Blenheim IV marilhet V5865 ha kodet PZ-P eus 53th Squadron en donvor da Enez-Werc'h e Plougerne; lazhet e voe he zri nijour, ne voe ket kavet o c'horfoù; d'an 18 a viz Kerzu 1941 e kouezhas div nijerez Stirling I, unan, marilhet N3665 ha kodet LS-S eus ar 15th Squadron, er mor nepell eus Plougerne, lazhet e voe he eizh nijour, ne voe kavet korf ebet, hag an eil hini, marilhet W7436 ha kodet MG-D eus ar 7th Squadron e Plougerne; daou nijour a voe lazhet, douaret int e bered ar gumun, ar pemp nijour all a voe tapet gant an Alamaned; d'an 2 a viz C'hwevrer 1942 e kouezhas un nijerez Beaufort marilhet AW253 ha kodet AW-A eus ar 86th Squadron eus ar Royal Air Force (aerlu ar Rouantelezh-Unanet) nepell eus Plougerne; mervel a reas he fevar nijour, tri anezhe a zo douaret int e Bered Kerfaotraz e Brest, an hini all e SibirillPertes RAF Finistère.
 Brezel Korea 
 Lazhet e voe ur penngorporal eus ar gumun e Chorwon d’an 18 a viz Gouhere 19526713093 Fichenn hiniennel - Memorial Genweb.
 Brezelioù didrevadennañ 
 Brezel Indez-Sina 
 Mervel a reas nav milour eus ar gumunMemorial Genweb.
 Brezel Aljeria 
 Lazhet e voe ur soudard eus ar gumun d’an 3 a viz Here 1956 en El Raicha Fichenn hiniennel - Memorial Genweb.
 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936.
 Ya d'ar brezhoneg 
 D'ar 17 a viz Kerzu 2010 e oa bet votet ar garta Ya d'ar brezhoneg gant kuzul-kêr ar gumun.
 D'ar 5 a viz Mae 2015 e oa bet roet d'ar gumun al label Ya d'ar brezhoneg live 2.
 Deskadurezh 
 Klasoù divyezhek zo eno abaoe 1996. 
 Ur skol Diwan zo, abaoe Gwengolo 2018.
 E distro-skol 2024 e oa 132 skoliad enskrivet er skol Diwan hag er c'hlasoù divyezhek publik (22,7 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek Kelenn.
 Ar vagouri-kêr he deus sinet Live 2 karta Divskouarn.
 Lec'hanvadurezh 
Aodoù:
 An Aod Wenn, 
 ar Vougo, 
 ar C'horejou 
 Sant-Kava, e kornad Lilia.
 Kervenni

 Monumantoù ha traoù heverk 
Tour-tan Enez-Werc'h
Iliz kozh Tremenac'h
Pont Krac'h
Peulvan Lilia
 Maner Koad Kenan
 Maner Enez Kadeg, pe Kozh Maner
 Monumant ar re varv e-tal an iliz katolik, luc’hskeudennUniversité de Lille.
 Bezioù ar C'hommonwealth e bered ar gumun 
 Bro Niver a vilourion24px Afrika ar Su2 (Tirlu)24px Aostralia1 (Aerlu)24px Kanada2 (Aerlu)24px Rouantelezh-Unanet6 (Aerlu)Hollad11
Re an Tirlu, troadeion o-daou, a varvas e miz Here 1918, e-pad ar Brezel-bed Kentañ. Re an Aerlu a varvas e-pad an Eil Brezel Bed:
 daou anezhe d'an 18 a viz Kerzu 1941 pa gouezhas o c'harr-nij (Stirling I marilhet W7436 ha kodet MG-D) e Plougerne;
 unan anezhe d'ar 7 a viz Ebrel 1943 pa gouezhas e garr-nij (Catalina Ib marilhet FP 138) er mor, nepell diouzh an aod e Normandi;
 unan anezhe d'an 16 a viz Ebrel 1943 pa gouezhas e garr-nij (Spitfire VI marilhet BS245 ha kodet YQ-C) e bourc'h Plougerne;
 pemp anezhe d'ar 5 a viz Gouere 1943 pa gouezhas o c'harr-nij (Whitley marilhet BD 359 ha kodet JL-X) er mor e PlougerneCommonwealth War Graves Commission.

 Emdroadur ar boblañs abaoe 1962 

 Melestradurezh 
Roll ar vaered
Dilennadeg  Anv  strollad politikel 2014-  Yannick Robin tu kleiz 2001-2014  André Lesven MoDem 1983-2001  Bernard Le Vendistrollad 1950-1983  Léon Guéguen distrollad

 Tud 
Tud ganet eno
 1577 : Mikael an Noblez.
 1848 : Alan an Habask, beleg ha skrivagner brezhonek.
 1849 : Yann-Vari Nikolaz, beleg ha skrivagner brezhonek.
 1906 : Yves Floc'h, livour.
 1937 : René Abjean, sonaozour ha rener lazoù-kanañ.
 1951 : Goulc'han Kervella, komedian, saver pezhioù ha levrioù. 
 1956 : Jean-Luc Roudaut, kaner.
 Ardamezeg ar familhoù 
80pxde Carné
Beskonted Coëtquenan En aour e ziv dreustell en gul

 Kêrioù gevellet 
 Bro KêrAbaoe 25px Alamagn Edingen-Neckarhausen 1967 25px Kernev-Veur Lannales 1992

 Mojenn Tolente 
Kontañ a reer e oa ur gêr anvet Tolente gwechall hag a vije bet beuzet gant ar mor. Gant meur a istorour eo bet lec'hiet ar gêr-se dirak aod Plougerne. N'eo, evit poent, nemet martezeadennoù chomet difrouezhTolente : mythe ou réalité, René Le Verge, "Cahiers de Landéda", niv. 17, Meurzh 1988. Met hervez ur vartezeadenn all e vije bet ar gêr-se e-kichen Pont de la Talence, e Abbeville, tost da c'henoù ar stêr Somme.

 Liammoù diavaez 

 Plougerne war lec'hienn Geobreizh
 P.N.E (Plouguerneau Nature Environnement) (Ekologiezh e Plougerne) 
 Strollad ar Vro Bagan (C'hoariva e brezhoneg)
 Ti an Douristed
 Plouguerneau d'hier et d'aujourd'hui

 Levrlennadur

 Daveoù ha notennoù

Rummad:Kumunioù Penn-ar-Bed
Rummad:Kumunioù Bro-Leon
Rummad:Emgann Kergidu
Rummad:Plougerne
Rummad:Ar Brezoneg er Skol
Rummad:Bezioù-brezel ar C'hommonwealth e Penn-ar-Bed
Rummad:Nijerezioù alaman aet d'ar strad e Breizh e-pad an Eil brezel-bed
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed